CELEX: 32012R0087
Language: hu
Date: 2012-02-01 00:00:00
Title: A Bizottság 87/2012/EU végrehajtási rendelete ( 2012. február 1. ) az 540/2011/EU végrehajtási rendeletnek a kletodim hatóanyag jóváhagyási feltételei tekintetében történő módosításáról  EGT-vonatkozású szöveg

2.2.2012   
            
            
               HU
            
            
               Az Európai Unió Hivatalos Lapja
            
            
               L 30/8
            
         A BIZOTTSÁG 87/2012/EU VÉGREHAJTÁSI RENDELETE
   (2012. február 1.)
   az 540/2011/EU végrehajtási rendeletnek a kletodim hatóanyag jóváhagyási feltételei tekintetében történő módosításáról
   (EGT-vonatkozású szöveg)
   AZ EURÓPAI BIZOTTSÁG,
   tekintettel az Európai Unió működéséről szóló szerződésre,
   tekintettel a növényvédő szerek forgalomba hozataláról, valamint a 79/117/EGK és a 91/414/EGK tanácsi irányelvek hatályon kívül helyezéséről szóló, 2009. október 21-i 1107/2009/EK európai parlamenti és tanácsi rendeletre (1) és különösen annak 13. cikke (2) bekezdésének c) pontjára,
   mivel:
   
               (1)
            
            
               A 2011/21/EU bizottsági irányelv (2) hatóanyagként – cukorrépához gyomirtó szerként alkalmazva – felvette a kletodimet a 91/414/EGK irányelv I. mellékletébe. Mivel a 91/414/EGK irányelvet felváltotta az 1107/2009/EK rendelet, ez az anyag az említett rendelet értelmében jóváhagyott hatóanyagnak tekintendő, és az 1107/2009/EK európai parlamenti és tanácsi rendeletnek a jóváhagyott hatóanyagok jegyzéke tekintetében történő végrehajtásáról szóló, 2011. május 25-i 540/2011/EU bizottsági végrehajtási rendelet (3) mellékletének A. részében szerepel.
            
         
               (2)
            
            
               2011. február 14-én az Arysta LifeScience, amelynek kérésére a kletodimet felvették a 91/414/EGT irányelv I. mellékletébe, a kletodim felvételére vonatkozó feltételek módosítására vonatkozó kérelmet nyújtott be, azzal a céllal, hogy azt a cukorrépán kívül más növényeken is lehessen gyomirtó szerként alkalmazni. Ahhoz a kérelemhez kiegészítő információ is tartozott. A kérelmet az 1490/2002/EK bizottsági rendelet (4) által kijelölt referens tagállamhoz, Hollandiához nyújtották be.
            
         
               (3)
            
            
               Hollandia elvégezte a kérelmező által benyújtott kiegészítő információ értékelését, és az értékelő jelentéstervezethez kiegészítést készített. Ezt a kiegészítést 2011. március 28-án nyújtotta be a Bizottsághoz. Hollandia eljuttatta a kiegészítést a többi tagállamhoz és az Európai Élelmiszerbiztonsági Hatósághoz (a továbbiakban: a Hatóság) véleményezésre, és a beérkezett észrevételeket továbbította a Bizottságnak.
            
         
               (4)
            
            
               A Hatóság az értékelő jelentéstervezet kiegészítéséről szakértői konzultációt szervezett. 2011. október 15-én a Hatóság eljuttatta következtetéseit a kérelmezőhöz, a tagállamokhoz és a Bizottsághoz, és nyilvánosan is hozzáférhetővé tette azokat. Figyelembe véve a kérelmezőtől beérkezett megjegyzéseket, a Hatóság módosította a következtetéseit. Módosított következtetéseit benyújtotta a kérelmezőhöz, a tagállamokhoz és a Bizottsághoz, és 2011. november 18-án (5) nyilvánosan is közzé tette azokat.
            
         
               (5)
            
            
               Az 1107/2009/EK rendelet 13. cikke (1) bekezdésének megfelelően a Bizottság felkérte a kérelmezőt, hogy nyújtsa be észrevételeit a kletodimről szóló vizsgálati jelentéssel kapcsolatosan. A bejelentő benyújtotta észrevételeit, amelyeket körültekintően megvizsgáltak.
            
         
               (6)
            
            
               Az értékelési jelentéstervezet kiegészítését és a Hatóság következtetését a tagállamok és a Bizottság az Élelmiszerlánc- és Állategészségügyi Állandó Bizottság keretében közösen megvizsgálták, majd a kletodimről szóló bizottsági vizsgálati jelentés formájában 2011. december 9-én véglegesítették.
            
         
               (7)
            
            
               A különféle elvégzett vizsgálatokból kiderült, hogy a kletodimből készült vagy azt tartalmazó növényvédő szerek alkalmazásának a cukorrépára való korlátozása megszüntethető.
            
         
               (8)
            
            
               Az 540/2011/EU végrehajtási rendelet mellékletét ezért ennek megfelelően módosítani kell.
            
         
               (9)
            
            
               Az e rendeletben előírt intézkedések összhangban vannak az Élelmiszerlánc- és Állategészségügyi Állandó Bizottság véleményével,
            
         ELFOGADTA EZT A RENDELETET:
   1. cikk
   Az 540/2011/EU végrehajtási rendelet módosítása
   Az 540/2011/EU végrehajtási rendelet mellékletének A. része e rendelet mellékletének megfelelően módosul.
   2. cikk
   Hatálybalépés
   Ez a rendelet az Európai Unió Hivatalos Lapjában való kihirdetését követő napon lép hatályba.
   
      Ez a rendelet teljes egészében kötelező és közvetlenül alkalmazandó valamennyi tagállamban.
      Kelt Brüsszelben, 2012. február 1-jén.
      
         
            a Bizottság részéről
         
         
            az elnök
         
         José Manuel BARROSO
      
   
   
      (1)  HL L 309., 2009.11.24., 1. o.
   
      (2)  HL L 58., 2011.3.3., 49. o.
   
      (3)  HL L 153., 2011.6.11., 1. o.
   
      (4)  HL L 224., 2002.8.21., 23. o.
   
      (5)  Conclusion on the peer review of the pesticide risk assessment of the active substance clethodim. (A kletodim hatóanyag esetében felmerülő kockázatok felméréséről készült, peszticideket vizsgáló szakértői értékelésből levont következtetés.) EFSA Journal 2011; 9(10):2417. [99pp.]. doi:10.2903/j.efsa.2011.2417. Elérhető a következő weboldalon: www.efsa.europa.eu/efsajournal
   
      MELLÉKLET
      Az 540/2011/EU végrehajtási rendelet mellékletének A. részében a kletodim hatóanyagra vonatkozó 329. sor helyébe a következő lép:
      
         
                     Szám
                  
                  
                     Közhasználatú név, Azonosító szám
                  
                  
                     IUPAC-név
                  
                  
                     Tisztaság
                  
                  
                     Jóváhagyás dátuma
                  
                  
                     Jóváhagyás lejárta
                  
                  
                     Különös rendelkezések
                  
               
                     „329.
                  
                  
                     Kletodim
                     CAS-szám: 99129-21-2
                     CIPAC-szám: 508
                  
                  
                     (5RS)-2-(1EZ)-1-[(2E)-3-klór-allil-oxi-imino]propil-5-[(2RS)-2-(etil-tio)propil]-3-hidroxi-ciklohex-2-én-1-on
                  
                  
                     ≥ 930 g/kg
                     Szennyeződések:
                     toluol max. 4 g/kg
                  
                  
                     2011. június 1.
                  
                  
                     2021. május 31.
                  
                  
                     A.   RÉSZ
                     Kizárólag gyomirtó szerként engedélyezhető.
                     
                                 B.
                              
                              RÉSZ
                           Az 1107/2009/EK rendelet 29. cikkének (6) bekezdésében említett egységes alapelvek érvényesítése érdekében figyelembe kell venni az Élelmiszerlánc- és Állategészségügyi Állandó Bizottságban 2011. december 9-én véglegesített, a kletodimről szóló vizsgálati jelentésben és különösen annak I. és II. függelékében található megállapításokat.
                     Az átfogó értékelésben a tagállamoknak fokozott figyelmet kell fordítaniuk a vízi élőlények, a madarak és az emlősök védelmére, és gondoskodniuk kell arról, hogy a használati feltételek között szerepeljenek kockázatcsökkentő intézkedések.
                     Az érintett tagállamok előírják a legújabb tudományos ismereteken alapuló megerősítő információk benyújtását a következők tekintetében:
                     
                                 —
                              
                              
                                 a talaj és a felszín alatti vizek expozíciójának értékelése,
                              
                           
                                 —
                              
                              
                                 a kockázatértékeléshez használt szermaradék-azonosítás.
                              
                           Az érintett tagállamok gondoskodnak arról, hogy a kérelmező 2013. május 31-ig benyújtsa a Bizottságnak ezeket a megerősítő információkat.”